**Sandoz** er et sveitsisk datterselskap av Novartis som spesialiserer seg på generiske legemidler. Selskapet eksisterte som en selvstendig legemiddelprodusent fram til 1996, da det ble slått sammen med Ciba-Geigy for å danne selskapet Novartis. Det spesialiserte seg på før sammenslåingen på medisiner brukt ved organtransplantasjoner, som blant annet Sandimmun, og forskjellige antipsykotika og migrenemedisin. 

I dag er Sandoz verdens nest største produsent av generiske legemidler.

Historie
--------

Selskapet ble stiftet i 1886 av Alfred Kern (1850–1893) og Edouard Sandoz (1853–1928) under navnet *Chemiefirma Kern und Sandoz*. Til å begynne med produserte de fargestoffer. Da Kern døde skiftet selskapet navn til *Chemische Fabrik vormals Sandoz* i 1895 og begynte samme år å produsere legemidler for første gang. I 1899 begynte de å produsere sakkarin. 

Selv om Sandoz hadde produsert legemidler en stund ble det ikke fart på forskningen før en egen farmasiavdeling ble stiftet i 1917. Det var også her at Albert Hofmann i 1938 først framstilte det syntetiske stoffet lysergsyredietylamid, bedre kjent som LSD. De psykoaktive egenskapene ved dette preparatet ble likevel ikke oppdaget før 1943, da Hofmann inntok en liten mengde ved en tilfeldighet. Fra 1947 til midten av 60-tallet ble LSD solgt av Sandoz under navnet *Delysid*.

I 1982 kjøpte Sandoz opp de svenske selskapene Wasa og OLW, og var med dette med på å gjøre blant andre Carl Lundström velstående. Begge selskapene ble solgt igjen i 1999 til henholdsvis Barilla og Orkla Confectionery & Snacks Finland.

1. november 1986 inntraff en av Europas verste miljøkatastrofer da Sandoz' lager i Basel-Landschaft tok fyr og store mengder kjemikalier fant veien ut i Rhinen. Elven ble farget rød og det er anslått at omkring en halv million fisk døde.

* Sandoz' fabrikk i Basel i 1961Sandoz' fabrikk i Basel i 1961
* Til venstre i bildet ses Sandoz' fabrikk i KundlTil venstre i bildet ses Sandoz' fabrikk i Kundl
* Opprydding etter brannen i 1986Opprydding etter brannen i 1986
* Sandoz begynte å tilby generisk tadalafil i Norge da Lillys patent gikk ut i november 2017.Sandoz begynte å tilby generisk tadalafil i Norge da Lillys patent gikk ut i november 2017.

Referanser
----------

1. ↑  .
2. ↑  ; verkets språk: engelsk; besøksdato: 23. mai 2023.
3. ↑  Monday - Friday,8:30 - 17:00, GMT+1(Central European Time) (15. desember 2010). «Company history». Novartis.com. Arkivert fra originalen 30. desember 2010. Besøkt 16. januar 2012. CS1-vedlikehold: Flere navn: forfatterliste (link) «Arkivert kopi». Archived from the original on 30. desember 2010. Besøkt 29. mars 2018. CS1-vedlikehold: Uheldig URL (link)
4. ↑  Hofmann, Albert (1980). *LSD, my problem child*. New York: McGraw-Hill. ISBN 0-07-029325-2. Besøkt 29. mars 2018.
5. ↑  «Albert Hofmann, 102, Invented LSD» **(engelsk)**. The New York Sun. 30. april 2008. Arkivert fra originalen 20. oktober 2013. Besøkt 29. mars 2018.
6. ↑  «1986: Chemical spill turns Rhine red» **(engelsk)**. BBC. Besøkt 29. mars 2018.

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** HDS **·** NKC **·** NKC **·** BNE **·** CiNii
 |